******



**Anul 2023 – numărul 35**

**28 august – 1 septembrie**

***Din conținutul acestui număr*:**

[Repere din agenda publică a conducerii Instituţiei Prefectului - Judeţul Hunedoara în perioada 28 august – 3 septembrie 2023 3](#_Toc144708755)

[Selecție de Acte normative apărute în Monitorul Oficial al României în perioada 28 august – 1 septembrie, 2023 4](#_Toc144708756)

[Comunicate de presă ale Guvernului României 5](#_Toc144708757)

[Prim-ministrul Marcel Ciolacu i-a vizitat pe cei doi pompieri români care primesc îngrijiri medicale la Spitalului militar Regina Astrid din Bruxelles 5](#_Toc144708758)

[Premierul Marcel Ciolacu: Vom implementa reformele asumate prin PNRR cu sprijinul partenerilor europeni și în beneficiul României și al românilor 5](#_Toc144708759)

[După nouă zile de misiuni desfășurate în Grecia, alți 56 de pompieri îi vor schimba pe colegii aflați pe teritoriul elen 6](#_Toc144708760)

[Întrevederea premierului Marcel Ciolacu cu ministrul de externe al Republicii Chile, Alberto van Klaveren Stork 6](#_Toc144708761)

[Premierul Marcel Ciolacu: Munca diplomaților consolidează unitatea și solidaritatea, valori ce salvează vieți și schimbă destine. Mulțumesc statelor europene care ne ajută să depășim consecințele dezastrului de la Crevedia! 7](#_Toc144708762)

[Verificarea instalațiilor de depozitare și comercializare a carburanților, inclusiv GPL, dispusă de premierul Marcel Ciolacu 8](#_Toc144708763)

[Mesajul premierului Marcel Ciolacu transmis cu prilejul Festivalului Internațional George Enescu 9](#_Toc144708764)

[Informaţie Europeană 10](#_Toc144708765)

[NOUTĂȚI – Informații UTILE 10](#_Toc144708766)

[Asigurarea confortului termic în case în sezonul rece - în atenția Ministerului Dezvoltării 10](#_Toc144708767)

[A fost actualizat Manualul Beneficiarului POCU 2014-2020 10](#_Toc144708768)

[MADR a virat sumele pentru despăgubirile aferente culturilor de primăvară, afectate de seceta din 2022 11](#_Toc144708769)

[PR Vest: Corrigendum nr. 2 la Ghidul privind mobilitatea urbană sustenabilă 11](#_Toc144708770)

[Două instrucțiuni pentru beneficiarii POIM 12](#_Toc144708771)

[Până în prezent, au fost semnate contracte de peste 22 miliarde de lei prin Programul "Anghel Saligny" 12](#_Toc144708772)

[consolid8 festival: Înscrieri deschise pentru hackathonul dedicat inovării sociale și tehnologiilor verzi 13](#_Toc144708773)

[Noutăți în cadrul Programelor Rabla Clasic, Rabla Plus și Rabla Local 13](#_Toc144708774)

[APIA eliberează adeverințe pentru solicitanții schemei de ajutor de stat în sectorul creșterii animalelor aferentă perioadei 1 iulie – 31 decembrie 2023 15](#_Toc144708775)

[PEO: Termen de depunere prelungit pe apelul privind consolidarea dialogului social și a parteneriatelor pentru ocupare și formare I – Confederații 16](#_Toc144708776)

[Consultări publice 16](#_Toc144708777)

[Programele Interreg VI-A NEXT România-Republica Moldova și România-Ucraina, lansate în consultare publică 16](#_Toc144708778)

[AFIR: Ghidul privind primele de asigurare a culturilor, a animalelor și a plantelor, lansat în consultare publică 16](#_Toc144708779)

[Sprijin de urgență pentru fermierii din sectorul vegetal 17](#_Toc144708780)

[Consultare publică privind versiunile revizuite ale Programului Interreg NEXT Bazinul Mării Negre 2021-2027 și Cadrului de Performanță 17](#_Toc144708781)

[MADR continuă programul de susținere a producției de legume în spații protejate pentru perioada de extrasezon (toamnă–iarnă 2023-2024) 18](#_Toc144708782)

[PNRR 19](#_Toc144708783)

[PNRR: Două instrucțiuni în cadrul Componentei 7, Investiția I3. Realizarea sistemului de eHealth și telemedicină 19](#_Toc144708784)

[Calendarul apelurilor PNRR actualizat la data de 23.08.2023 19](#_Toc144708785)

[PNRR: Ghidul de contractare pentru implementarea Investiției 4 „Proiecte transfrontaliere și multinaționale. Procesoare cu consum redus de energie și cipuri semiconductoare”, lansat în consultare publică 19](#_Toc144708786)

[PNRR: O nouă prelungire a apelului pentru redimensionarea, standardizarea și optimizarea Platformei informatice din asigurările de sănătate 20](#_Toc144708787)

[PNRR: 100 de milioane de euro pentru digitalizarea instituțiilor din domeniul medical 20](#_Toc144708788)

[Apeluri – Finanțări 23](#_Toc144708789)

[AFCN: S-a lansat sesiunea de finanțare I/2024 pentru proiecte culturale. Alocare bugetară este dublă față de anul trecut! 23](#_Toc144708790)

[PCIDIF: 5 Ghiduri aferente Acțiunilor 2.2.1 – E-guv în administrația/instituțiile publice și 2.3 – Transformarea digitală a administrației publice prin adoptarea tehnologiilor avansate 23](#_Toc144708791)

[Două noi apeluri de proiecte lansate pe PR Vest. Peste 36 de milioane de euro, pentru microîntreprinderile din regiune 24](#_Toc144708792)

[Din Actualitatea Europeană 26](#_Toc144708793)

[Politica de coeziune a UE: peste 52 de milioane EUR pentru a sprijini achiziționarea a 37 de trenuri electrice în România 26](#_Toc144708794)

[Exploziile din România: victime cu arsuri sosesc în spitalele europene pentru tratament de urgență 27](#_Toc144708795)

Repere din agenda publică a conducerii Instituţiei Prefectului - Judeţul Hunedoara   
în perioada 28 august – 3 septembrie 2023

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a domnului SZÉLL Lőrincz, subprefectului județului Hunedoara:

| *Eveniment* | ***Data*** |
| --- | --- |
| *Întâlnire operativă cu șefii și coordonatorii structurilor de specialitate din Instituția Prefectului - județul Hunedoara.* | ***28 august*** |
| *Întâlnire de lucru la Centrul de Transfuzie Sanguină din Deva pentru a da startul acțiunii comune de donare de sânge a structurilor Ministerului Afacerilor Interne din județul Hunedoara, coordonată de Instituția Prefectului - județul Hunedoara.* | ***28 august*** |
| *Participare la Ședința Comitetului Consultativ de Dialog Civic pentru Problemele Persoanelor Vârstnice.* | ***29 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, SJPI Hunedoara.* | ***30 august*** |
| *Participare la ședința comisiei județene pentru stabilirea dreptului de proprietate privată asupra terenurilor Hunedoara.* | ***30 august*** |
| *Întâlnire de lucru privind acțiunile de control la instituțiile publice și operatorii economici care depozitează, transportă, distribuie, utilizează, comercializează carburanți, lubrifianți și produse derivate ale acestora, inclusiv gaz petrolier lichefiat (GPL) pe raza administrativă a județului Hunedoara.* | ***30 august*** |
| *Participare la evenimentul de prezentare a beneficiilor obținute în urma aderării la schemele de calitate care cresc valoarea produselor locale.* | ***30 august*** |
| *Participare la ședința Colegiului Prefectural al județului Hunedoara.* | ***31 august*** |
| *Întâlnire de lucru pentru a fi discutate detaliile organizării "Serbărilor Naționale - Țebea 2023".* | ***1 septembrie*** |
| *Participare la emisiunea ,,Ora Exactă", difuzată pe postul local de televiziune Antena 3 Deva.* | ***1 septembrie*** |
| *Participare la vernisajul ART AND WINE AT THE CASTLE care s-a desfășurat la Castelul Corvinilor din Hunedoara.* | ***2 septembrie*** |
| *Participare la expoziția de ovine de la Jieț, Petrila - Țurcana Brează de Valea Jiului.* | ***3 septembrie*** |
| *Participare la Festivalul Cepei Roșii de Bărăști.* | ***3 septembrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada  28 august – 1 septembrie, 2023

**M. Of. nr. 780/30 august 2023**

* Nr. **5692** / **28 August 2023**, Ministerul Educației- Ordin privind aprobarea calendarului de activități pentru introducerea în curriculumul la decizia școlii, la clasa a XII-a/a XIII-a din învățământul liceal, a disciplinei opționale „Istoria Revoluției din 1989 și a schimbării de regim din România“.

**M. Of. nr. 781/30 august 2023**

* Nr. **2910** / **28 August 2023**, Ministerul Sănătății - Ordin privind organizarea și funcționarea Centrului operativ pentru situații de urgență al Ministerului Sănătății.

**M. Of. nr. 784/31 august 2023**

* Nr. **2933** / **29 August 2023**, Ministerul Sănătății - Ordin privind aprobarea Ghidului de finanțare pentru investiția specifică: I3.2 - Digitalizarea instituțiilor cu atribuții în domeniul sanitar aflate în subordinea Ministerului Sănătății din cadrul pilonului II: Transformare digitală - componenta 7: Transformare digitală, investiția: I3. Realizarea sistemului de eHealth și telemedicină.

**M. Of. nr. 786/31 august 2023**

* Nr. **35** / **31 August 2023**, Guvernul României - Ordonanță pentru modificarea Legii monumentelor de for public nr. 120/2006.
* Nr. **368** / **31 August 2023**, Primul-Ministru - Decizie privind acordarea autorizării pentru Google Cloud EMEA Limited privind utilizarea echipamentelor de infrastructură 5G.
* Nr. **369** / **31 August 2023**, Primul-Ministru - Decizie pentru acordarea autorizării LogRhythm, Inc. privind utilizarea echipamentelor de infrastructură 5G.

**M. Of. nr. 787/31 august 2023**

* Nr. **70** / **31 August 2023**, Guvernul României - Ordonanță de urgență pentru modificarea și/sau completarea unor acte normative din domeniul pensiilor publice.

**M. Of. nr. 790/1 septembrie 2023**

* Nr. **37** / **31 August 2023**, Guvernul României - Ordonanță pentru modificarea și completarea Ordonanței Guvernului nr. 43/1997 privind regimul drumurilor.
* Nr. **38** / **31 August 2023**, Guvernul României - Ordonanță pentru modificarea și completarea Legii nr. 119/1996 cu privire la actele de stare civilă.

**M. Of. nr. 792/1 septembrie 2023**

* Nr. **72** / **31 August 2023**, Guvernul României- Ordonanță de urgență pentru modificarea unor acte normative în domeniul educației, precum și pentru modificarea Ordonanței de urgență a Guvernului nr. 57/2019 privind Codul administrativ.

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Comunicate de presă ale Guvernului României

Prim-ministrul Marcel Ciolacu i-a vizitat pe cei doi pompieri români care primesc îngrijiri medicale la Spitalului militar Regina Astrid din Bruxelles

Premierul Marcel Ciolacu i-a vizitat, în această dimineață, pe cei doi pompieri răniți în exploziile de la Crevedia și aflați pentru tratament la Spitalului militar Regina Astrid din Bruxelles.

”M-am bucurat să văd că starea de sănătate a unuia dintre pompierii noștri, un tânăr de 22 de ani, evoluează bine. A fost detubat și urmează să iasă de la secția ATI. Am vorbit cu el și l-am îmbărbătat să treacă cu bine peste această tragedie. Așteptăm vești bune și despre starea de sănătate a celui de-al doilea pompier român îngrijit la Spitalul militar din Bruxelles. Am vorbit cu soția lui, am încurajat-o și am asigurat-o de tot sprijinul nostru. Le doresc sănătate multă pompierilor noștri răniți și îi așteptăm cu bine acasă”, a afirmat prim-ministrul.

Șeful Executivului a vorbit și cu membrii familiilor care îi însoțesc pe cei doi pacienți români și i-a asigurat de susținerea Guvernului pentru ca pompierii răniți să primească cele mai bune îngrijiri medicale, iar familiile, susținere, inclusiv financiară, pentru a le fi alături pe perioada tratamentului.

Premierul României a discutat, de asemenea, cu medicii și conducerea Spitalului militar Regina Astrid din Bruxelles.

”Sunt profund recunoscător medicilor și întregii echipe medicale a Spitalului militar Regina Astrid din Bruxelles! I-am felicitat pentru răspunsul rapid oferit României, pentru înaltul profesionalism, umanitatea și pasiunea pentru îngrijirea pacienților. România apreciază enorm acest sprijin și este recunoscătoare pentru modul exemplar în care sunt tratați pacienții români!”, a menționat premierul Marcel Ciolacu.

Vizita premierului la Spitalul militar Regina Astrid a avut loc în contextul deplasării la Bruxelles, în perioada 31august – 1 septembrie, unde va avea întrevederi cu mai mulți înalți oficiali europeni.

Amintim faptul că 12 pacienți cu arsuri grave pe o suprafață corporală cuprinsă între 10 și 80% sunt tratați în unități medicale din afara țării -  în Belgia (2 pacienți), Italia (2 pacienți), Austria (3 pacienți), Germania (4 pacienți) şi Norvegia (1 pacient), în condițiile în care  la scurt timp după producerea exploziilor a fost activat Mecanismul european de protecție civilă pentru transferul persoanelor rănite  în exploziile de la  Crevedia, în unități medicale din străinătate.

Pacienții tratați în unități medicale din străinătate, precum și cei tratați în spitale din România vor putea fi însoțiți de membri ai familiei. Aceștia vor primi sprijin financiar pentru a le putea fi alături răniților pe perioada spitalizării, potrivit deciziilor stabilite în ședința de Guvern din 31 august 2023. (Detalii aici: <https://gov.ro/ro/stiri/briefing-de-presa-la-finalul-edintei-de-guvern-de-astazi-sustinut-de-ministrul-sanatatii-alexandru-rafila-i-purtatorul-de-cuvant-al-guvernului-mihai-constantin>)

\*

Premierul Marcel Ciolacu: Vom implementa reformele asumate prin PNRR cu sprijinul partenerilor europeni și în beneficiul României și al românilor

Premierul Marcel Ciolacu va avea în perioada 31 august - 1 septembrie 2023 prima vizită la Bruxelles de la preluarea mandatului de prim-ministru, în contextul dialogului constant pe care România îl are cu instituțiile europene.

”România este stabilă politic și economic, are a doua cea mai mare creștere economică între statele membre ale Uniunii Europene, puternic susținută de investițiile străine directe. Vom menține dinamica economiei românești și încrederea investitorilor prin reformele pe care le facem în domeniile esențiale. Aceste reforme sunt asumate atât prin Programul de Guvernare, cât și prin PNRR, ceea ce arată determinarea fermă a Guvernului României de a le implementa cu sprijinul partenerilor europeni și în beneficiul României și al românilor”, a afirmat premierul Marcel Ciolacu.

Prim-ministrul României va avea întrevederi cu înalți oficiali europeni: președinta Comisiei Europene, Ursula Von der Leyen, cu președinta Parlamentului European, Roberta Metsola, cu președintele Consiliului European, Charles Michel, precum și cu directorul general al SG Recover (Recovery and Resilience Task Force), din cadrul Comisiei Europene, Céline Gauer.

Un punct important al deplasării la Bruxelles va fi vizita șefului Executivului la Spitalul Militar Regina Astrid, unde au fost transferate pentru tratament două persoane rănite în exploziile de la Crevedia.

\*

După nouă zile de misiuni desfășurate în Grecia, alți 56 de pompieri îi vor schimba pe colegii aflați pe teritoriul elen

 Un nou contingent format din 56 de pompieri a plecat astăzi spre Grecia pentru schimbarea efectivelor care, în ultimele nouă zile, au sprijinit autoritățile elene prin misiuni de stingere a incendiilor de pădure și vegetație din Nord-Estul Greciei, în zona orașului Alexandroupolis.

Modulul național specializat de stins incendii de pădure, care a plecat spre Grecia în data de 21 august și care însumează tot 56 de pompieri, se va întoarce în țară după ce va preda colegilor din cel de-al doilea schimb cele zece autospeciale de stingere dislocate pe teritoriul elen, astfel încât să fie asigurată continuitatea acțiunilor în cazul producerii unor situații care necesită intervenția echipajelor.

Măsura de a schimba efectivele a fost dispusă prin Hotărâre a Comitetului Național pentru Situații de Urgență, având în vedere solicitarea autorităților din Republica Elenă transmisă în perioada 25-26.08.2023 prin Mecanismul European de Protecție Civilă, referitoare la nevoia continuării sprijinirii operațiunilor de stingere a incendiilor de pădure.

Astfel, premierul României Marcel Ciolacu, a convocat astăzi, 29 august a.c., în sistem hibrid, Comitetul Național pentru Situații de Urgență, pentru a aproba prelungirea misiunii și schimbarea efectivelor modulului de intervenție specializat din România, care să ajute la stingerea incendiilor de pădure din Grecia.

Intenția de sprijin din partea României a fost transmisă, în data de 20.08.2023, către Centrul de Coordonare a Răspunsului la Urgență al Comisiei Europene (ERCC), prin intermediul CECIS, de către Departamentul pentru Situații de Urgență, prin Inspectoratul General pentru Situații de Urgență, în calitatea sa de punct național de contact.

Hotărârea CNSU poate fi consultată atașat.

[*HOTĂRÂRE nr. 30 din 29.08.2023 privind acordarea de asistență internațională Republicii Elene prin prelungirea misiunii modulului de intervenție specializat în stingerea incendiilor de pădure și suplimentarea tehnicii de intervenție*](https://gov.ro/fisiere/stiri_fisiere/HCNSU_nr._30_din_29.08.2023.pdf)

\*

Întrevederea premierului Marcel Ciolacu cu ministrul de externe al Republicii Chile, Alberto van Klaveren Stork

Premierul Marcel Ciolacu l-a primit astăzi, la Palatul Victoria, pe ministrul de externe al Republicii Chile, Alberto van Klaveren Stork, aflat în vizită în România, ca invitat special la Reuniunea Anuală a Diplomației Române 2023, ce se va desfășura în perioada 29-30 august.

În cadrul întrevederii, prim-ministrul României a salutat dinamica ascendentă a relațiilor bilaterale bazate pe interacțiune, similitudinea de poziții pe numeroase teme ale agendei internaționale și moștenirea latină comună.

Șeful Executivului a subliniat că Chile este unul dintre principalii parteneri ai României în America Latină, context în care este nevoie de acțiune continuă pentru aprofundarea și diversificarea cooperării bilaterale.

*”Încurajez pregătirea sărbătoririi Centenarului relațiilor bilaterale România-Chile din 2025 prin dezvoltarea de noi proiecte economice cu impact constructiv pentru ambele țări. În acest context, salut demersurile de deschidere a unui lectorat de limba română - primul din America Latină”,* a punctat prim-ministrul Ciolacu.

Premierul a încurajat dezvoltarea cooperării bilaterale în domenii cu rol crucial atât pentru România, cât și pentru Chile: mediu și schimbări climatice, protecție civilă, educație, cultură, cercetare și inovare, digitalizare, energie verde.

De asemenea, având în vedere expertiza pe care România o are în domeniul IT și securitate cibernetică, precum și necesitatea dezvoltării în continuare a infrastructurii digitale, prim-ministrul României a apreciat oportună aprofundarea cooperării în acest domeniu.

Domeniul economic a fost, de asemenea, pe agenda întrevederii. Prim-ministrul României a menționat că ambele economii au forța necesară să atragă investitori și a încurajat companiile chiliene să participe la târgurile internaționale și expozițiile organizate în România.

În planul politicii externe, premierul Marcel Ciolacu a menționat că România contează pe sprijinul Republicii Chile în procesul de aderare la Organizația pentru Cooperare și Dezvoltare Economică (OCDE), obiectiv major, de importanță strategică pentru țara noastră, după aderarea la NATO și Uniunea Europeană, unanim împărtășit la nivelul societății românești.

**Informații suplimentare:**

Relațiile diplomatice între Româna și Republica Chile au fost stabilite în anul 1925. În același an, Chile a deschis Ambasada la București.

În ceea ce privește schimburile comerciale, principalele produse românești exportate în Chile au fost, în 2022, din categoria mașini și echipamente pentru transport, articole ale industriei manufacturiere şi produse ale industriei chimice.

\*

Premierul Marcel Ciolacu: Munca diplomaților consolidează unitatea și solidaritatea, valori ce salvează vieți și schimbă destine. Mulțumesc statelor europene care ne ajută să depășim consecințele dezastrului de la Crevedia!

Premierul Marcel Ciolacu și ministrul Afacerilor Externe Luminița Odobescu au participat astăzi la Reuniunea Anuală a Diplomației Române, desfășurată în perioada 29-30 august 2023, la București, cu tema „O politică externă fermă a României: gestionând provocările și maximizând oportunitățile”.

*”Munca dumneavoastră consolidează unitatea și solidaritatea între statele care împărtășesc aceleași valori. Iar unitatea și solidaritatea salvează vieți și schimbă destine. Un astfel de exemplu de solidaritate este sprijinul imediat pe care l-am primit în cadrul Mecanismului european de protecție civilă, pe care l-am activat zilele acestea pentru a ne ajuta să gestionăm consecințele dezastrului de la Crevedia. Le mulțumesc pe această cale statelor europene care ne-au ajutat și ne ajută să depășim aceste momente dificile”,* a declarat prim-ministrul.

Premierul a adăugat că rolul diplomaților este esențial în a concepe și pune în mișcare instrumente pe care să le folosim în situații excepționale, dar și pentru a face față provocărilor de durată apărute în contextul internațional al ultimilor ani.

În acest context, premierul a subliniat că pentru Executiv dezvoltarea și evoluția României sunt definite de reziliență, sustenabilitate, transparență, echitate și eficiență.

*”Guvernul pe care îl conduc oferă stabilitate, însă își asumă și amplul proiect de modernizare economică și socială a țării. Restabilirea regulilor, reformele, prosperitatea și premisele de creștere economică sănătoasă fundamentează acțiunile noastre. Dorim ca cetățenii noștri să beneficieze de îmbunătățirea sistemului de educație și de sănătate, de reducerea inegalităților. Dorim o societate deschisă, în care cetățenii se pot simți apreciați și sprijiniți”,* a punctat prim-ministrul.

Premierul a afirmat că România are capacitățile necesare pentru atragerea investitorilor și consolidarea punților economice interne și externe și i-a îndemnat pe reprezentanții Corpului diplomatic să susțină activ companiile românești. În acest sens, va fi inițiat un mecanism de monitorizare și integrare a propunerilor și oportunităților de afaceri pe care MAE le va avansa către Guvern pentru evaluarea fezabilității acestora.

*”Atragerea capitalului investițional străin, consolidarea relațiilor economice cu alte state, facilitarea accesului la piețe de desfacere sunt fundamentale pentru a menține și, mai ales, pentru a crește gradul de prosperitate a românilor”,* a afirmat prim-ministrul, menționând atenția guvernamentală acordată proiectului Reactoarelor Modulare Mici (SMR).

De asemenea, premierul a menționat organizarea, în 6 septembrie, a apropiatului Summit al Inițiativei celor Trei Mări, urmat, pe 7 septembrie, de Forumul de Afaceri al acestei Inițiative, o excelentă oportunitate de promovare economică, precum și demersurile pentru aderarea României la OCDE, o prioritate de prim rang a Guvernului.

O temă la fel de importantă ca cea economică este tema securității. În acest sens, prim-ministrul a subliniat că România va continua să susțină ferm și necondiționat Ucraina, în lupta împotriva invaziei ruse și în aspirațiile sale europene și euroatlantice. Totodată, Republica Moldova rămâne o prioritate de prim rang a politicii externe, obiective de politică externă ce au în vedere transformarea României într-un hub regional la Marea Neagră, un actor-cheie în domeniile energiei, agriculturii și digitalizării și un actor regional major în domeniul industriei de apărare.

Un aspect fundamental al diplomației române are în vedere raportarea la comunitățile de români din afara granițelor țării.

*”Diaspora are un rol esențial în asigurarea prosperității și dezvoltarea potențialului economic al națiunii. Guvernul susține antreprenoriatul în România pentru românii din diaspora, prin programul Start-Up Nation Diaspora, dar și prin alte politici care urmăresc aceleași obiective. Cetățenii români aflați în străinătate au dreptul la cele mai bune servicii de reprezentare și consulare, iar dialogul cu comunitățile de români din străinătate trebuie să fie constant și pro-activ. Promovarea limbii și identității naționale și culturale a românilor este o prioritate pentru Guvern și vă îndemn să sprijiniți activ demersurile inter-instituționale în acest sens”,* a afirmat prim-ministrul.

În acest context, premierul a solicitat pregătirea cât mai bună a procesului de vot în comunitățile de  români din străinătate, în perspectiva scrutinelor electorale care vor fi organizate anul viitor*. ”Este datoria noastră să facilităm exercitarea acestui drept, în cele mai bune condiții! Guvernul va asigura organizarea eficientă a alegerilor și vă asigur că aveți toată susținerea noastră”,* a subliniat prim-ministrul.

Șeful Executivului a mulțumit diplomaților pentru munca lor și i-a încurajat să creadă *”într-o politică externă fermă a României”.*

\*

Verificarea instalațiilor de depozitare și comercializare a carburanților, inclusiv GPL, dispusă de premierul Marcel Ciolacu

Premierul României Marcel Ciolacu a dispus astăzi începerea unui control la nivel național cu privire la îndeplinirea condițiilor de autorizare, funcționare și exploatare a tuturor instalațiilor de depozitare și comercializare a carburanților, inclusiv GPL.

Decizia vine ca urmare a tragediei petrecute acum două zile la Crevedia și are ca scop identificarea urgentă a potențialelor situații care ar putea fi produse și implică riscuri legate de siguranța publică.

La această acțiune de control vor participa reprezentanți ai tuturor instituțiilor publice care au atribuții legale în această privință:

- ISCIR și CNCIR pentru autorizarea și controlul instalațiilor sub presiune;

- ISU pentru siguranța în exploatare a punctelor de lucru în care se efectuează operațiuni cu carburanți;

- ITM pentru respectarea obligațiilor privind contractele de muncă;

- Agenția Națională de Mediu pentru respectarea obligațiilor de mediu;

- Poliția pentru respectarea legislației privind ordinea și siguranța publică;

- ARR și ISCTR pentru autorizarea și controlul cisternelor de transport;

- ANAF și Vamă pentru respectarea obligațiilor de natură fiscală.

Ca urmare a acestei decizii, vicepremierul Cătălin Predoiu, ministrul Afacerilor Interne, va semna un ordin prin care autorizează prefecții din fiecare județ al țării să constituie și să coordoneze echipe mixte de control formate din reprezentanții instituțiilor menționate mai sus.

Ministerul Afacerilor Interne va comunica periodic rezultatele acestui control și va pune la dispoziția organelor de cercetare penală orice dovezi legate de posibile ilegalități.

\*

Mesajul premierului Marcel Ciolacu transmis cu prilejul Festivalului Internațional George Enescu

„Timp de aproape o lună, iubitorii muzicii clasice se vor bucura din nou de efervescența culturală a Festivalului Internațional George Enescu. Devenit deja, după 65 de ani de la prima ediție, emblematic pentru imaginea României, este considerat unul dintre cele mai importante evenimente de muzică clasică la nivel mondial.

Îmi doresc ca exemplul Festivalului George Enescu, născut în semn de omagiu adus muzicii și personalității marelui compozitor, pianist, violonist și dirijor român, să încurajeze talente încă mulți ani de acum înainte și să inspire noi evenimente de acest nivel care să ne promoveze valorile și imaginea țării în lume.

Guvernul României este onorat să sprijine organizarea în cele mai bune condiții a Festivalului Internațional George Enescu, precum și a Concursului ce poartă numele marelui compozitor român.

Tema aleasă pentru ediția de anul acesta a Festivalului, generozitatea, una dintre calitățile atât de apreciate de maestrul George Enescu, reflectă dorința organizatorilor și a participanților, deopotrivă, de a dărui publicului  de toate vârstele un eveniment cultural de înaltă ținută.

Apreciez de bun augur seria de concerte destinată familiilor cu copii, inclusă distinct în programul principal al Festivalului, la inițiativa noului director artistic, maestrul Cristian Măcelaru, căruia îi transmit întreaga mea apreciere și îi urez succes.

Felicit, de asemenea, organizatorii care se dedică an de an cu pasiune acestui eveniment cultural de excepție. Fiecare ediție atrage orchestre renumite și mari artiști ai lumii, spre încântarea publicului meloman din România și din multe alte țări.

Participanților, artiști consacrați sau la începutul carierei muzicale, le urez și lor succes și să se bucure de aplauze îndelungi din partea publicului.”

Sursa: Guvernul României - <https://gov.ro/ro/media/comunicate>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției spaniole | **Președinția spaniolă a Consiliului UE:**  **1 iulie-31 decembrie 2023**  Spania deține pentru a cincea oară președinția Consiliului UE. Mottoul: „Europa, mai aproape” aduce în atenție spiritul apropierii umane, politice și instituționale.  Spania a identificat patru priorități pentru lucrările din perioada în care va deține președinția Consiliului:   * reindustrializarea UE și asigurarea **autonomiei** sale **strategice** deschise * înregistrarea de progrese în ceea ce privește**tranziția verde** și **adaptarea la schimbările de mediu** * promovarea unei **justiții sociale și economice sporite** * consolidarea **unității europene**   ***În ultimele decenii, Europa a arătat cât de mult poate face pentru Spania. A sosit momentul ca Spania să arate lumii cât de mult poate face pentru Europa. Țara noastră preia președinția prin rotație a Consiliului Uniunii Europene cu modestie și recunoștință, dar și cu ambiție, fiind hotărâtă să folosească acest instrument pentru a îmbunătăți viața cetățenilor.*** *- Prim-ministrul Spaniei, Pedro Sánchez, prezentarea priorităților politice ale președinției spaniole, 15 iunie 2023*   * [**Site-ul președinției spaniole**](https://spanish-presidency.consilium.europa.eu/en/) * [**Prioritățile președinției spaniole**](https://spanish-presidency.consilium.europa.eu/en/programme/priorities/) |

🏵🏵🏵

NOUTĂȚI – Informații UTILE

Asigurarea confortului termic în case în sezonul rece - în atenția Ministerului Dezvoltării

 La propunerea Ministerului Dezvoltării, Lucrărilor Publice și Administrației, Guvernul României a aprobat, în ședința de joi, 31 august 2023, o Ordonanță care vine în sprijinul cetățenilor, autorităților locale și operatorilor de servicii de alimentare cu energie termică.

Potrivit actului normativ, în anul 2023, unitățile administrativ-teritoriale pot garanta împrumuturile contractate de către operatorii de servicii de alimentare cu energie termică din subordine care prestează serviciul public de producere a energiei termice în sistem centralizat, pentru achiziția de combustibil necesar asigurării energiei termice în sezonul rece 2023-2024, cu respectarea legislației în domeniul ajutorului de stat.

„Obiectivul nostru este asigurarea confortului termic și, implicit, a calității vieții cetățenilor, prin furnizarea optimă a agentului termic în iarna ce urmează, iar noile reglementări au fost promovate pentru pregătirea în condiții optime a asigurării continuității serviciului de alimentare centralizată cu energie termică în sezonul rece”, a precizat ministrul Adrian-Ioan Veștea.

Sursa: MDLPA

\*

A fost actualizat Manualul Beneficiarului POCU 2014-2020

 Autoritatea de Management pentru Programul Operațional Capital Uman din cadrul Ministerului Investițiilor și Proiectelor Europene a publicat joi, 31 august 2023, Manualul Beneficiarului POCU 2014-2020 – ediția august 2023.

**Documente**

[Manualul Beneficiarului POCU 2014-2020 – ediția august 2023.pdf](https://www.fonduri-structurale.ro/descarca-document/65011)

Sursa: MIPE

\*

MADR a virat sumele pentru despăgubirile aferente culturilor de primăvară, afectate de seceta din 2022

Ministerul Agriculturii și Dezvoltării Rurale a virat joi, 31 august 2023, sumele pentru despăgubirile aferente culturilor de primăvară, afectate de seceta din 2022, către direcțiile agricole județene, urmând ca de săptămâna viitoare banii să înceapă să intre în conturile beneficiarilor.

Suma totală plătită este de 280.588.065,59 lei, pentru un număr de 80.315 beneficiari. Situația pe județe este disponibilă [***aici***](https://www.fonduri-structurale.ro/descarca-document/65004).

|  |  |  |  |
| --- | --- | --- | --- |
| Nr. crt. | Judetul | Nr. de beneficiari | Valoarea grantului cuvenit ( lei) |
| 22 | HUNEDOARA | 554 | 1,217,184.43 |

Schema de sprijin se acordă pentru următoarele culturi care au fost afectate de seceta pedologică în grade peste 30% și până la 100% inclusiv, conform proceselor-verbale de constatare și evaluare a pagubelor:

* porumb;
* floarea - soarelui;
* soia;
* mazăre.

MADR a reaminti că suma de 335 lei/ha a fost aprobată prin OUG50/2023 pentru instituirea unei scheme de ajutor de stat sub formă de grant acordat producătorilor agricoli pentru unele culturi agricole înființate în vara anului 2022 și afectate de seceta pedologică din perioada martie-septembrie 2022.

Sursa: MADR

\*

PR Vest: Corrigendum nr. 2 la Ghidul privind mobilitatea urbană sustenabilă

Agenția pentru Dezvoltare Regională Vest, în calitate de Autoritate de Management pentru Programul Regional Vest,  a publicat în data de 30.08.2023, Corrigendumul nr. 2 la Ghidul solicitantului de finanțare pentru Intervenția regională 4.1A Mobilitate urbană sustenabilă în cadrul apelurilor de proiecte: *PRV/2/PRV\_P4/OP2/RSO2.8/PRV\_A25-UAT municipii*, *PRV/3/PRV\_P4/OP2/RSO2.8/PRV\_A25-UAT ITI Valea Jiului*, *PRV/4/PRV\_P4/OP2/RSO2.8/PRV\_A25-UAT orașe TM*, *PRV/5/PRV\_P4/OP2/RSO2.8/PRV\_A25-UAT orașe HD*, *PRV/6/PRV\_P4/OP2/RSO2.8/PRV\_A25-UAT orașe AR*, *PRV/7/PRV\_P4/OP2/RSO2.8/PRV\_A25-UAT orașe CS*, Prioritatea 4 - Regiune cu mobilitate urbană sustenabilă, Obiectivul specific RSO.2.8 Promovarea mobilității urbane multimodale sustenabile, ca parte a tranziției către o economie cu zero emisii de dioxid de carbon.

Potrivit comunicatului oficial, modificările cuprinse în Corrigendumul nr. 2 la Ghidul solicitantului de finanțare sunt generate de:

* implementarea prevederilor legale europene și naționale aplicabile pentru declararea și colectarea informațiilor cu privire la beneficiarii reali;
* utilizarea de către ADR Vest a sistemului ARACHNE în efectuarea controalelor administrative și de gestiune în domeniul fondurilor structurale, pentru verificări de management și monitorizare a proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele;
* obligativitatea de a informa solicitanții de finanțare/beneficiarii că datele lor disponibile în baze de date externe vor fi prelucrate în vederea identificării indicatorilor de risc;
* necesitatea aplicării pentru investițiile finanțate în cadrul IR 4.1 Mobilitate urbană sustenabilă, a instrumentelor teritoriale, în conformitate cu Regulamentul nr. 1060/2021, art. 28 (c) – ”Finanțare în baza SIDU”;
* aplicarea pentru proiectele finanțate în cadrul IR 4.1 Mobilitate urbană sustenabilă cu lucrări de execuție demarate, care pot genera cheltuieli până la finalul anului 2023, a instrumentelor teritoriale, în conformitate cu Regulamentul nr. 1060/2021, art. 28 (c) – ”Finanțare în baza SIDU”.
* actualizarea formei de contract de finanțare.

Toate modificările sunt disponibile [***aici***](https://www.fonduri-structurale.ro/descarca-document/65002).

Reamintim faptul că în cadrul acestei intervenții regionale pot fi depuse proiecte prin sistemul informatic MySMIS2021/SMIS2021 a rămas de la data de 05.08.2023, ora 08:00:00 până la data de 05.04.2024, ora 08:00:00.

[***Descarcă***](https://www.fonduri-structurale.ro/descarca-document/65003) documentele

| Documente |
| --- |
| [Sinteza modificarilor\_Corrigendum nr.2\_Mobilitate urbana\_30.08.2023.pdf](https://www.fonduri-structurale.ro/descarca-document/65002) |
| [Corrigendum nr.2\_GSF\_Mobilitate urbană.zip](https://www.fonduri-structurale.ro/descarca-document/65003) |

Sursa: ADR Vest

\*

Două instrucțiuni pentru beneficiarii POIM

Autoritatea de Management pentru Programul Operațional Infrastructură Mare a publicat miercuri, 30 august 2023, două noi instrucțiuni pentru beneficiarii programului:

* [***Instrucțiunea nr. 63/25.08.2023***](https://www.fonduri-structurale.ro/descarca-document/65000) privind respectarea măsurilor de informare și publicitate în cadrul proiectelor finanțate din Axele 9-10 din POIM;
* [***Instrucțiunea nr. 64/25.08.2023***](https://www.fonduri-structurale.ro/descarca-document/65001) privind implementarea proiectelor finanțate din Axa 11 POIM 2014-2020.

Sursa: MIPE

| Documente |
| --- |
| [Instructiunea nr. 63 din 25.08.2023 privind respectarea masurilor de informare si publicitate in cadrul proiectelor finantate din Axele 9-10 din POIM.pdf](https://www.fonduri-structurale.ro/descarca-document/65000) |
| [Instructiunea nr. 64 din 25.08.2023 privind implementarea proiectelor finantate din Axa 11 POIM 2014-2020.pdf](https://www.fonduri-structurale.ro/descarca-document/65001) |

\*

Până în prezent, au fost semnate contracte de peste 22 miliarde de lei prin Programul "Anghel Saligny"

Ministrul Adrian-Ioan Veștea a semnat, astăzi, 30.08.2023, la sediul Ministerului Dezvoltării, Lucrărilor Publice și Administrației, 30 de noi contracte de finanțare prin Programul Național de Investiții ”Anghel Saligny”, în valoare totală de 312.971.412,51 de lei.

Contractele, semnate împreună cu o parte dintre beneficiarii proiectelor, prevăd modernizarea străzilor și a drumurilor de interes local, înființarea sau extinderea sistemelor de alimentare cu apă potabilă și a rețelelor de canalizare menajeră, construirea unor poduri, precum și refacerea trotuarelor, a parcărilor și a spațiilor verzi.

*”Prin astfel de proiecte, ne implicăm în modernizarea și dezvoltarea comunităților din întreaga țară și mă angajez să colaborez în continuare cu toate autoritățile locale, atât pentru proiectele aflate în desfășurare, cât și pentru noi inițiative care să vină în sprijinul oamenilor”*, a precizat ministrul dezvoltării.

Cu aceste proiecte, numărul contractelor semnate, până în prezent, în cadrul Programului Național de Investiții ”Anghel Saligny”, se ridică la 1.984, în valoare totală de 22.112.971.412,51 de lei.

**Anexă:**[**Lista contractelor semnate**](https://www.mdlpa.ro/uploads/articole/attachments/64ef1c57d08cd980351716.xlsx)

|  |  |  |  |  |  |
| --- | --- | --- | --- | --- | --- |
| **Nr. Crt.** | ID | Județ | UAT | Denumire obiectiv de investiţii | Suma alocată |
| **14** | 11772 | Hunedoara | Petroșani | Modernizare strada Şoimilor din municipiul Petroșani | 2.426.549,12 |
| **15** | 1407 | Hunedoara | Sântămăria-Orlea | Extindere reţele de apă și apă uzată în comuna Sântămăria-Orlea, judeţul Hunedoara | 3.701.195,77 |

Sursa: MDLPA

\*

consolid8 festival: Înscrieri deschise pentru hackathonul dedicat inovării sociale și tehnologiilor verzi

**consolid8 festival**, primul eveniment din România dedicat tehnologiilor verzi și dezvoltării urbane durabile, organizează în perioada **22-24 septembrie 2023** un ***[hackathon](https://www.consolid8.ro/festival/hackathon-2023" \t "_blank)*** în limba engleză dedicat inovării sociale și tehnologiilor verzi. Consolid8 Festival aduce conceptele sustenabile mai aproape de oameni și afaceri, facilitează accesul la educație, informare și soluții verzi, fapt pentru care biletele la eveniment vor fi gratuite în limita locurilor disponibile.

Tinerii programatori, ingineri, pasionați de marketing, copywriteri, specialiști în vânzări, manageri de proiect, profesori, studenți sau liceeni sunt invitați să participe cu propunerea de a gândi produse tehnologice care ne pot îmbunătăți viața, inclusiv soluții de inovare socială.

Cei interesați în a-și pune în aplicare abilitățile și de a crea produse inovatoare **au șansa de a câștiga 1000 de euro**per echipă, dar și alte premii oferite de sponsorii festivalului.

Hackathonul permite participarea atât individual, cât și în echipe de maximum patru persoane. Cei care se înscriu individual își pot găsi locul într-o echipă, dacă doresc, după prezentarea ideii la începutul evenimentului. **Înscrierile se pot face până pe 10 septembrie 2023**, accesând linkul: <https://lp.constantcontactpages.com/sv/dJfPjtY/consolid8hackathon>

În cadrul hackathonului vor exista ședințe de mentorat individuale, dar și sesiuni de training care să sprijine echipele să își dezvolte pitchurile pe care le vor prezenta în fața unui juriu internațional.

Pentru mai multe informații referitoare la hackathon click [***aici***](https://www.consolid8.ro/festival/hackathon-2023).

**Despre consolid8 Festival**: [***consolid8 Festival***](https://www.consolid8.ro/festival/) este o inițiativă susținută de mai mulți antreprenori și organizații ce cred în sustenabilitate și susțin diferite proiecte de inovare socială, având ca scop promovarea unui viitor verde și dezvoltarea urbană durabilă.

Pentru orice întrebări suplimentare sau pentru solicitări de interviuri cu speakerii invitați, vă rugăm să ne contactați la adresa de e-mail: contact@consolid8.ro

Sursa: Fonduri-Structurale.ro

\*

Noutăți în cadrul Programelor Rabla Clasic, Rabla Plus și Rabla Local

 Administrația Fondului pentru Mediu a anunțat că organizează ***sesiunea de înscriere în vederea validării solicitanţilor producători***, în cadrul Programului de stimulare a înnoirii Parcului auto național și a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic 2020-2024, ***în perioada 29 august – 12 septembrie 2023***.

Condițiile de participare în Programele „Rabla Clasic” și „Rabla Plus”, precum și documentele pe care trebuie să le transmită solicitanții producători/dealeri pot fi găsite în ghidurile de finanțare ale celor două programe, aprobate prin Ordinele ***nr. 784*** și ***783/22*** martie 2023.

Tot marți, AFM a anunțat faptul că***persoanele fizice se pot înscrie în cadrul Programului privind casarea autovehiculelor uzate – Rabla Local până pe 29 septembrie 2023, ora 23:59*** sau până la epuizarea bugetului alocat fiecărei unități administrativ-teritoriale (UAT).

Instrucțiunile privind înscrierea persoanelor fizice în cadrul Programului privind casarea autovehiculelor uzate – Rabla Local sunt disponibile [***aici***](https://www.afm.ro/casare_auto_uzate.php).

În cadrul unui cont pot fi realizate înscrieri aferente unui singur CNP, iar o persoană fizică se poate înscrie o singură dată în aplicație.

De asemenea, persoana fizică trebuie să domicilieze pe raza teritorială a primăriei unde se află în evidențele fiscale autovehiculul uzat pentru care solicită finanțare și să realizeze înscrierea în aplicație doar în cazul în care primăria în raza căreia domiciliază se regăsește în lista UAT-urilor care au care au încheiat contracte de delegare cu AFM.

După înscriere, AFM va transmite lista persoanelor fizice înscrise, către primăriile participante în cadrul Programului. Ulterior persoana fizică va transmite documentele, conform procedurii interne a primăriei care va fi publicată pe pagina de internet a acesteia.

După semnarea contractului de finanțare cu UAT-ul, persoana fizică va casa și va radia din circulație și din evidența fiscală autovehiculul uzat și va beneficia de stimulentul pentru casare de ***3.000 de lei***(2.400 lei alocați din Fondul pentru mediu şi 600 lei susţinuți din bugetul local).

**Documente**

[ghid\_finantare-rabla\_clasic-2023\_03\_28.pdf](https://www.fonduri-structurale.ro/descarca-document/64984)

[ghid\_finantare-rabla\_plus-2023\_03\_28.pdf](https://www.fonduri-structurale.ro/descarca-document/64985)

[lista\_uat\_program\_rabla\_local.pdf](https://www.fonduri-structurale.ro/descarca-document/64986)

|  |  |  |  |  |
| --- | --- | --- | --- | --- |
| „Programul privind casarea autovehiculelor uzate" | |  |  |  |
|  |  |  |  |  |
| **Nr. Crt** | **Solicitant** | **Judeţ** | **Total sumă aprobată (lei)** | **Nr. Auto Uzate** |
|  | COMUNA BARU | Hunedoara | 120 000 | 50 |
|  | COMUNA BANITA | Hunedoara | 36 000 | 15 |
|  | UAT MUNICIPIUL LUPENI | Hunedoara | 1 200 000 | 500 |
|  | COMUNA ORASTIOARA DE SUS | Hunedoara | 120 000 | 50 |
|  | COMUNA RÂU DE MORI | Hunedoara | 120 000 | 50 |
|  | COMUNA RACHITOVA | Hunedoara | 60 000 | 25 |
|  | UAT BRAD | Hunedoara | 120 000 | 50 |
|  | MUNICIPIUL DEVA | Hunedoara | 2 400 000 | 1000 |
|  | U.A.T. MUNICIPIUL PETROSANI | Hunedoara | 1 200 000 | 500 |
|  | COMUNA ROMOS | Hunedoara | 120 000 | 50 |
|  | UAT MUNICIPIUL VULCAN | Hunedoara | 480 000 | 200 |
|  | COMUNA DENSUŞ | Hunedoara | 120 000 | 50 |
|  | U.A.T. COMUNA PESTIŞU MIC | Hunedoara | 120 000 | 50 |
|  | UAT MUNICIPIUL ORASTIE | Hunedoara | 120 000 | 50 |
|  | UAT ORAS HATEG | Hunedoara | 360 000 | 150 |
|  | UAT COMUNA BERIU | Hunedoara | 120 000 | 50 |
|  | PRIMARIA COMUNEI MARTINESTI | Hunedoara | 48 000 | 20 |
|  | COMUNA CRIŞCIOR | Hunedoara | 120 000 | 50 |
|  | COMUNA LUNCOIU DE JOS | Hunedoara | 96 000 | 40 |
|  | COMUNA SARMIZEGETUSA | Hunedoara | 120 000 | 50 |
|  | U.A.T. COMUNA BRETEA ROMÂNĂ | Hunedoara | 120 000 | 50 |
|  | COMUNA ZAM | Hunedoara | 96 000 | 40 |
|  | COMUNA BĂCIA | Hunedoara | 48 000 | 20 |
|  | ORASULCALAN | Hunedoara | 1 200 000 | 500 |
|  | COMUNA BLĂJENI | Hunedoara | 24 000 | 10 |
|  |  |  |  |  |

Sursa: AFM

\*

APIA eliberează adeverințe pentru solicitanții schemei de ajutor de stat în sectorul creșterii animalelor aferentă perioadei 1 iulie – 31 decembrie 2023

 Agenția de Plăți și Intervenție pentru Agricultură (APIA) a demarat eliberarea de adeverințe pentru solicitanții schemei de ajutor de stat reglementată de OUG nr. 61/2023 privind instituirea unei scheme de ajutor de stat în sectorul creșterii animalelor aferentă perioadei 1 iulie – 31 decembrie 2023, care intenționează să acceseze credite în vederea finanțării activităților curente, de la instituțiile bancare și nebancare ce au încheiat convenții cu APIA.

Pentru perioada 1 iulie – 31 decembrie 2023, APIA a încheiat convenții cu instituțiile bancare și nebancare, respectiv cu două fonduri de garantare –  Fondul de Garantare a Creditului Rural IFN – SA (FGCR) și Fondul Național de Garantare a Creditului pentru întreprinderi Mici și Mijlocii IFN – SA (FNGCIMM), pentru a veni în sprijinul fermierilor care intenționează să acceseze credite în vederea finanțării activităților curente.

Astfel, potrivit convențiilor, la solicitarea scrisă a fermierului, APIA eliberează o adeverință prin care confirmă că acesta a depus cererea inițială de solicitare a ajutorului de stat în sectorul creșterii animalelor, aferentă aferentă perioadei 1 iulie – 31 decembrie 2023.

Prin adeverință se confirmă valoarea de 85% din valoarea ajutorului determinat aferent  cererii inițiale, iar valoarea creditului va fi de până la 90% din suma înscrisă în adeverința cuvenită solicitantului.

Fondul de Garantare a Creditului Rural IFN – SA (FGCR) și Fondul Național de Garantare a Creditului pentru întreprinderi Mici și Mijlocii IFN – SA (FNGCIMM) garantează maxim 80% din valoarea fiecărui credit acordat de bănci fermierilor.

APIA a reamintit fermierilor că dobânda aferentă acordării creditelor va fi de RON-ROBOR 6M + maxim 2%, în conformitate cu Ordinul Ministrului Agriculturii și Dezvoltării Rurale nr. 703/2013, cu modificările și completările ulterioare, prin care sunt stabilite condițiile privind încheierea convențiilor dintre instituțiile financiar-bancare și nebancare și APIA, în vederea finanțării de către acestea a activităților curente ale beneficiarilor plăților derulate de instituția noastră în baza adeverințelor eliberate.

În ce privește comisioanele practicate de instituțiile finanțatoare, APIA atrage atenția fermierilor care doresc să acceseze credite pentru finanțarea capitalului de lucru în vederea desfășurării activităților curente, să analizeze cu atenție sporită soluțiile de finanțare propuse de instituțiile financiar-bancare și nebancare în ceea ce privește costul acestora, astfel încât să aleagă modalitățile de finanțare care răspund cel mai bine necesităților proprii.

Sursa: APIA

\*

PEO: Termen de depunere prelungit pe apelul privind consolidarea dialogului social și a parteneriatelor pentru ocupare și formare I – Confederații

 Autoritatea de Management pentru Programul Educație și Ocupare (PEO) 2021-2027 din cadrul Ministerului Investițiilor și Proiectelor Europene a publicat un ***corrigendum*** la Ghidul Solicitantului – Condiții Specifice „Consolidarea dialogului social și a parteneriatelor pentru ocupare și formare I – Confederații“ – Prioritate: P01 „Modernizarea instituțiilor pieței muncii“, Obiectiv specific: ESO4.2 „Modernizarea instituțiilor și a serviciilor pieței muncii pentru ca acestea să evalueze și să anticipeze necesitățile în materie de competențe, să asigure o asistență promptă și personalizată și să sprijine corelarea cererii și a ofertei, tranzițiile și mobilitatea pe piața muncii (FSE+)“.

Conform documentului, noul termen limită de depunere este **10.11.2023, ora 16:00.**

**Documente**

[Corrigendum la Ghidul Solicitantului - Consolidarea dialogului social și a parteneriatelor pentru ocupare și formare I – Confederații.pdf](https://www.fonduri-structurale.ro/descarca-document/64967)

Sursa: MIPE

🏵🏵🏵

Consultări publice

Programele Interreg VI-A NEXT România-Republica Moldova și România-Ucraina, lansate în consultare publică

 Ministerul Dezvoltării, Lucrărilor Publice și Administrației a lansat în consultare publică Programele ***Interreg VI-A NEXT România-Republica Moldova*** și ***Interreg VI-A NEXT România-Ucraina*** modificate, împreună cu anexele acestuia (Cadrul de performanță și Anexa 1).

Eventuale comentarii, observații sau sugestii pot fi trimise până la data de 11 septembrie 2023 la următoarele adrese:

* info.romd@mdlpa.ro;
* info.roua@mdlpa.ro.

**Documente**

[Interreg VI-A NEXT România-Republica Moldova.zip](https://www.fonduri-structurale.ro/descarca-document/64994)

[Interreg VI-A NEXT România-Ucraina.zip](https://www.fonduri-structurale.ro/descarca-document/64995)

Sursa: MDLPA

\*

AFIR: Ghidul privind primele de asigurare a culturilor, a animalelor și a plantelor, lansat în consultare publică

Agenția pentru Finanțarea Investițiilor Rurale a lansat marți, 29 august 2023, în consultare publică, Ghidul solicitantului pentru submăsura 17.1  „Prime de asigurare a culturilor, a animalelor și a plantelor”.

Beneficiarii acestei submăsuri sunt fermierii activi

Sprijinul public nerambursabil acordat în cadrul acestei submăsuri este de 70% din valoarea primei de asigurare eligibile și plătită efectiv de către fermier.

Perioada aferentă consultării publice este de 10 zile de la data publicării, respectiv începând cu data de 29.08.2023.

Propunerile pot fi transmise pe adresa de e-mail consultare@afir.info.

**Documente**

[ghidul-solicitantului-submăsura-171-consultativ\_2023.pdf](https://www.fonduri-structurale.ro/descarca-document/64996)

Sursa: AFIR

\*

Sprijin de urgență pentru fermierii din sectorul vegetal

Ministerul Agriculturii și Dezvoltării Rurale a postat în secțiunea Transparență Instituțională de pe site-ul instituției un proiect de Hotărâre privind acordarea unui sprijin de urgență pentru sectorul cerealelor și cel al semințelor oleaginoase. Valoarea sprijinului unitar excepțional sub formă de grant este de 2 lei/litru de motorină, pentru cantitatea totală de 152.458.321,08 litri de motorină corespunzătoare culturilor de porumb, orz, rapiță, floarea-soarelui.

Beneficiarii sprijinului de urgență sunt producătorii agricoli, indiferent de forma de organizare, care au depus o  cerere unică de plată în anul 2022, pentru o suprafața determinată de minimum 1 ha în cadrul ajutorului național tranzitoriu 1, pentru una sau mai multe dintre culturile de porumb, orz, rapiță, floarea-soarelui și care au depus în anul 2023 cerere de plată pentru intervențiile din sectorul vegetal, până la termenul limită de depunere.

”*Am gândit acest sprijin de urgență pentru fermierii români din sectorul vegetal, care au avut un an extrem de dificil. Astfel, fermierii vor primi un sprijin financiar pentru 50% din consumul de motorină din anul 2022. Sprijinul se acordă beneficiarilor pentru suprafețele aferente cererii de plată unică pe suprafață depusă în anul 2022 pentru minimum 1 ha cu una sau mai multe dintre culturile de porumb, orz, rapiță, floarea-soarelui”,* a declarat ministrul Florin - Ionuț BARBU.

Resursele financiare totale pentru această schemă de sprijin sunt de 304.916.642,16 lei din care 147.118.905 lei FEGA și 157.797.737,16 lei de la bugetul de stat.

Sprijinul se acordă în baza *Regulamentului de punere în aplicare (UE) 2023/1343 al Comisiei din 30 iunie 2023*și are în vedere compensarea producătorilor agricoli din sectorul vegetal pentru pierderile economice cauzate de creșterea importurilor de cereale și semințe oleaginoase din Ucraina.

Autoritatea responsabilă cu implementarea sprijinului de urgență este Agenţia de Plăţi şi Intervenţie pentru Agricultură, atât prin aparatul central, cât și prin structurile sale teritoriale. Plata acestui sprijin urmează a se face până la data de 31 decembrie 2023.

Reamintim că Ministerul Agriculturii și Dezvoltării Rurale derulează în continuare Programul de rambursare a accizei la motorina folosită în agricultură, prin care fermierii au primit deja, pentru anul 2022, 1.63 lei/litrul de motorină utilizată în agricultură. Sprijinul de urgență prevăzut în prezentul act normativ este suplimentar ajutorului de stat amintit.

Proiectul poate fi consultat aici [https://www.madr.ro/proiecte-de-acte-normative/8446-proiect-hg-acordare-sprijin-urgenta-cereale-si-seminte-oleaginoase.html](https://madr.gov.ro/proiecte-de-acte-normative/8446-proiect-hg-acordare-sprijin-urgenta-cereale-si-seminte-oleaginoase.html)

Sursa: MADR

\*

Consultare publică privind versiunile revizuite ale Programului Interreg NEXT Bazinul Mării Negre 2021-2027 și Cadrului de Performanță

 Ministerul Dezvoltării, Lucrărilor Publice și Administrației a lansat în consultare publică versiunile revizuite ale ***Programului Interreg NEXT Bazinul Mării Negre 2021-2027*** și ***Cadrului de Performanță***.

Instituțiile și persoanele interesate sunt invitate să transmită observații și propuneri cu valoare de recomandare privind documentele supuse consultării publice  pe adresa de e-mail a programului: blacksea-cbc@mlpda.ro, până la data de 6 septembrie 2023.

***Context***

Programul Interreg NEXT Bazinul Mării Negre 2021-2027 – pentru care Ministerul Dezvoltării, Lucrărilor Publice și Administrației are calitatea de Autoritate de Management - a fost aprobat de Comisia Europeană în data de 13 decembrie 2022. Alocarea financiară a Programului este de 72,2 milioane Euro, din care 65 milioane Euro contribuția din fonduri UE şi 7,2 milioane Euro cofinanțarea națională a statelor participante, finanțând activități transnaționale în cadrul următoarelor două Priorități:

* Prioritatea 1 O regiune albastră și inteligentă – Obiectivul Specific 1 - dezvoltarea și sporirea capacităților de cercetare și inovare și adoptarea de tehnologii avansate;
* Prioritatea 2 O regiune curată și verde - Obiectivul Specific 4 – promovarea adaptării la schimbările climatice şi a prevenirii riscurilor de dezastre și a rezilienței, pe baza unor abordări ecosistemice și Obiectivul Specific 7 - consolidarea protecției și conservării naturii, a biodiversității și a infrastructurii verzi, inclusiv în zonele urbane și reducerea tuturor formelor de poluare.

În luna august 2023, Autoritatea de Management pentru Programul Interreg NEXT Bazinul Mării Negre 2021-2027 a fost informată despre decizia Comisiei Europene de a renunța la programele de cooperare Interreg în care participa Federația Rusă și Belarus, ca urmare a agresiunii militare a Federației Ruse împotriva Ucrainei, și de a redistribui alocarea NDICI aferentă către programele Interreg  la care participă Ucraina și Rep. Moldova. Ca urmare, bugetul Programului va fi suplimentat cu 20 milioane Euro fonduri UE. Alocarea financiară totală a ajuns astfel la 94,4 milioane Euro, din care 85 milioane Euro contribuția din fonduri UE şi 9,4 mil. Euro cofinanțarea națională a statelor participante.

Comitetul de Monitorizare (CM) a aprobat modificarea Programului prin includerea alocării suplimentare și introducerea unei noi Priorități O regiune competentă și rezilientă - Obiectivul Specific Interreg 1 – o mai bună guvernanță în materie de cooperare, împreună cu propunerile de activități indicative aferente.

Autoritatea de Management a revizuit în consecință Programul Interreg NEXT Bazinul Mării Negre 2021-2027 și Cadrul de Performanță, care sunt disponibile acum pentru consultare publică. În cadrul documentelor revizuite au fost luate în considerare opiniile partenerilor Programului exprimate în timpul procesului de consultare derulat în cursul lunii august 2023 cu privire la tipurile de activități preferate în cadrul noii Priorități.

**Documente**

[230828\_Interreg\_Next\_BSB\_\_Programme\_Rev\_1.docx](https://www.fonduri-structurale.ro/descarca-document/64981)

[230828\_Interreg\_Next\_BSB\_\_PF\_Methodology\_Rev\_1.docx](https://www.fonduri-structurale.ro/descarca-document/64982)

Sursa: MDLPA

\*

MADR continuă programul de susținere a producției de legume în spații protejate pentru perioada de extrasezon (toamnă–iarnă 2023-2024)

 Ministerul Agriculturii și Dezvoltării Rurale a publicat vineri, 25 august 2023, în dezbatere publică un proiect de Hotărâre pentru aprobarea Programului de susținere a producției de legume cultivate în spații protejate pentru perioada 2023 - 2024 și pentru modificarea art.8 din Hotărâre Guvernului nr.1569/2022 privind aprobarea programului de susţinere a producţiei de tomate în spaţii protejate pentru anul 2023.

Programul prevede că legumicultorii care înființează în spații protejate culturi de: tomate; ardei gras şi/sau lung și/sau gogoșar; castraveţi; fasole păstăi; salată; spanac; ceapă verde pe o suprafață de 1.000 mp și vor îndeplini condițiile prevăzute de actul normativ, vor beneficia de un ajutor de minimis de maximum 1.000 euro/1.000 mp/beneficiar.

Cererile se vor depune în termen de 15 zile de la intrarea în vigoare a Hotărârii de Guvern.

Valorificarea producției se va face în perioada 1 noiembrie 2023 – 31 ianuarie 2024, iar plățile se vor efectua după data de 26 februarie 2024.

Cetăţenii şi instituţiile interesate pot transmite opinii/propuneri/sugestii în termen de 10 zile de la data publicării, pe adresa de e-mail: politici.agricole@madr.ro

**Documente**

[proiect\_HG\_program\_sustinere\_productie\_legume\_sp\_protejate.pdf](https://www.fonduri-structurale.ro/descarca-document/64974)

Sursa: MADR

🏵🏵🏵

PNRR

PNRR: Două instrucțiuni în cadrul Componentei 7, Investiția I3. Realizarea sistemului de eHealth și telemedicină

 Ministerul Sănătății a publicat marți, 29 august 2023, două instrucțiuni în cadrul Componentei 7 – Transformare digitală, Investiția I3. Realizarea sistemului de eHealth și telemedicină:

* ***Instrucțiunea nr. 1/29.08.2023*** privind Investiția specifică I3.2 - Digitalizarea instituțiilor cu atribuții în domeniul sanitar aflate în subordinea MS;
* ***Instrucțiunea nr. 3/28.08.2023*** privind Investitia specifică: I3.3 - Investiții în sistemele informatice și în infrastructura digitală a unităților sanitare publice.

**Documente**

[Instructiunea\_1\_29\_08\_2023.pdf](https://www.fonduri-structurale.ro/descarca-document/64990)

[Instructiunea\_3\_depunere\_multipla\_site.doc](https://www.fonduri-structurale.ro/descarca-document/64991)

Sursa: Ministerul Sănătății

\*

Calendarul apelurilor PNRR actualizat la data de 23.08.2023

 Ministerul Investițiilor și Proiectelor Europene a publicat marți, 29 august 2023, calendarul apelurilor PNRR actualizat la data de 23 august 2023.

**Documente**

[Calendarul apelurilor actualizat la data de 23.08.2023.xlsx](https://www.fonduri-structurale.ro/descarca-document/64978)

Sursa: MIPE

\*

PNRR: Ghidul de contractare pentru implementarea Investiției 4 „Proiecte transfrontaliere și multinaționale. Procesoare cu consum redus de energie și cipuri semiconductoare”, lansat în consultare publică

Ministerul Investițiilor și Fondurilor Europene, în calitate de coordonator de reformă/investiții, împreună cu Ministerul Economiei, Antreprenoriatului și Turismului, în calitate de administrator de ajutor de stat, lansează în consultare publică [**Ghidul de contractare aferent Investiției 4**](https://mfe.gov.ro/wp-content/uploads/2023/08/315ab5f55bf34f58f3cf1ea940f5d11c.zip) – Proiecte transfrontaliere și multinaționale – procesoare cu consum redus de energie și cipuri semiconductoare, din Componenta 9 „Suport pentru sectorul privat, cercetare, dezvoltare și inovare” a Planului de redresare și reziliență pentru România (PNRR).

Ghidul se adresează participanților direcți la proiectul important de interes european în domeniul microelectronicii și al tehnologiilor comunicațiilor, selectați de Comisia Europeană pentru acordarea ajutoarelor de stat individuale și ale căror proiecte vor fi finanțate din Investiția 4 din Componenta 9 a PNRR. Valoarea bugetului total al proiectelor participanților direcți este de 196 milioane euro, așa cum au fost acesta aprobat prin Decizia Comisiei Europene de acordare a ajutorului de stat.

 Scopul acestui ghid este de a facilita înțelegerea unitară a procesului de contractare a proiectelor aferente Investiției 4 din Componenta 9 a PNRR, de a familiariza solicitanții cu cerințele, regulile și recomandările de bază pentru semnarea și/sau modificarea contractului de finanțare.

Perioada de consultare publică este de 10 zile, începând cu data de 25.08.2023 până la data de 04.09.2023, ora 17.00.

 Propunerile, sugestiile sau opiniile referitoare la acest ghid vor fi transmise pe adresa de email: [contact.implementarepnrr@mfe.gov.ro](mailto:contact.implementarepnrr@mfe.gov.ro)  în perioada de consultare publică mai sus menționată.

Sursa: MIPE

\*

PNRR: O nouă prelungire a apelului pentru redimensionarea, standardizarea și optimizarea Platformei informatice din asigurările de sănătate

 Ministerul Sănătății a publicat ***Instrucțiunea nr. 2/ 24.08.2023*** privind prelungirea termenului de depunere pe apelul din cadrul Planului Național de Redresare și Reziliență, Componenta 7 - Transformare digitală, Investiția 3. Realizarea sistemului de eHealth și telemedicină, Investiția specifică: I3.1 - Redimensionare, standardizare și optimizare a Platformei informatice din asigurările de sănătate (PIAS).

Potrivit documentului, noul termen limită de depunere este **15 septembrie 2023, ora 16:00.**

**Documente**

[Instructiune\_Nr.\_2\_PIAS\_Prelungire\_termen\_depunere.pdf](https://www.fonduri-structurale.ro/descarca-document/64952)

Sursa: Ministerul Sănătății

\*

PNRR: 100 de milioane de euro pentru digitalizarea instituțiilor din domeniul medical

 Ministerul Sănătății a lansat apelul pentru „Digitalizarea instituțiilor cu atribuții în domeniul sanitar aflate în subordinea MS” din cadrul Planului Național de Redresare și Reziliență.

**Beneficiarii eligibili:**

* Direcţiile de sănătate publică judeţene (inclusiv cea a municipiului Bucureşti);
* Serviciile de ambulanţă judeţene (inclusiv Serviciul de Ambulanţă Bucureşti - Ilfov);
* Institutul Naţional de Sănătate Publică;
* Institutul Național de Medicină Sportivă;
* Institutul Naţional de Hematologie Transfuzională „Prof. Dr. C.T. Nicolau";
* Agenţia Naţională de Transplant;
* Oficiul Central de Stocare pentru Situaţii Speciale;
* Registrul Naţional al Donatorilor Voluntari de Celule Stem Hematopoietice;
* Agenţia Naţională a Medicamentului şi a Dispozitivelor Medicale;
* Institutele de medicina legală;
* Centrul Naţional de Sănătate Mintală şi Luptă Antidrog Bucureşti;
* Şcoala Naţională de Sănătate Publică, Management şi Perfecţionare în Domeniul Sanitar Bucureşti;
* Ministerul Sănătății.

**Alocarea totală** a prezentului apel este de  100.000.000 euro.

**Activități eligibile**

Un proiect poate conține următoarele componente:

***Componenta 1: Îmbunătățirea/dezvoltarea rețelelor de comunicații și a infrastructurii*** ***IT/hardware la nivelul instituției, cu următoarele activități eligibile:***

* Implementarea unor componente noi, actualizarea sau extinderea componentelor hardware existente și ale rețelei de comunicații IT, exemple:
  + Porturi de comunicare externă (Gateways);
  + Routere;
  + Comutatoare (Switches);
  + Hub-uri;
  + Puncte de acces wireless;
  + Firewall-uri;
  + Modem-uri;
  + Conectori între rețele (Bridges);
  + Repetoare;
  + Gateway-uri;
  + Servere de rețea;
  + Cabluri și conectori;
  + Adaptoare de rețea;
  + Proxy-uri;
  + Balansor încărcare rețea (Load Balancers);
  + Hardware VPN;
  + Stocare pentru acces la rețea (Network Access Storage - NAS);
  + Transceiver-uri;
  + Panouri de corecție (Patch panels).
* Actualizarea sau instalarea software-ului legat de rețelele IT și securitate , exemple:
  + Sisteme de operare în rețea (Network Operating Systems - NOS);
  + Software de management sau monitorizare a rețelei;
  + Sistem de protecție și securitate (Firewall);
  + Rețea privată virtuală (VPN);
  + Sisteme de detectare a intruziunilor (IDS)/Sisteme de prevenire a intruziunilor (IPS);
  + Balansor încărcare rețea Load Balancers);
  + Maparea rețelei și inventarul;
  + Antivirus/Antimalware;
  + Server Web;
  + Server DNS (Domain Name System);
  + Server DHCP (Dynamic Host Configuration Protocol);
  + Controller de rețea definită de software (Software Defined Networking - SDN);
  + Simulator de rețea;
  + Server proxy;
  + Server FTP;
  + Analizor de protocol de rețea;
  + Software de rețea wireless;
  + Instrumente de automatizare a rețelei;
  + Soluții SD-WAN;
  + Software de comunicații unificate;
  + Amenajare spațiu – cameră / camere servere / infrastructură IT centrală.
* Actualizarea sau instalarea dispozitivelor hardware IT, exemple:
  + Servere;
  + Dispozitive de stocare a datelor;
  + Stații de lucru/Desktop-uri/Laptop-uri/Tablete pentru uz administrativ;
  + Rack-uri și dulapuri pentru servere;
  + Dispozitive de alimentare neîntreruptibilă (UPS);
  + Imprimante și scanere;
  + Alte periferice pentru computere (tastatură, mouse-uri, altele) pentru uz administartiv;
  + Unități de distribuție a energiei;
  + Sisteme de răcire;
  + Scanere de coduri de bare;
  + Dispozitive biometrice.

***Componenta 2: Implementarea și/sau îmbunătățirea software-ului non-clinic și a interoperabilității, cu următoarele activități eligibile:***

* Implementarea unor sisteme noi, actualizarea sau extinderea modulelor software nonclinice legate de funcționarea instituției:
  + Managementul resurselor umane și interoperabilitate cu alte sisteme digitale similare de la nivel național/administrativ;
  + Managementul lanțului de aprovizionare;
  + Întreținerea clădirilor și instalațiilor;
  + Managementul documentelor;
  + Managementul serviciilor de securitate;
  + Management de conținut (site web sau similar);
  + Retrodigitalizarea arhivelor.
* Implementarea unor sisteme noi, actualizarea sau extinderea sistemelor de operare,
  + platformelor, aplicațiilor software de birou
  + Sisteme de operare;
  + Baze de date;
  + Platforme de schimb și integrare de informații;
  + Aplicații software de birou.

***Componenta 3: Dezvoltarea de platforme digitale integrate la nivel național pentru sistemul medical, cu următoarele activități eligibile:***

* Platforme digitale pentru managementul resursei umane;
* Platforme digitale pentru gestionarea fluxurilor financiare;
* Platforme digitale pentru gestionarea și evidența infrastructurii/dotărilor de la nivelul instituției;
* Platforme digitale pentru gestionarea/managementul documentelor;
* Registru digital pentru înregistrarea în evidențe electronice a documentelor;
* Registre naționale de boală;
* Platforme digitale pentru gestionarea/managementul din domeniul farmaceutic.

Potrivit ghidului, perioada de depunere este **28.08.2023, ora 10:00 - 13.10.2023, ora 16:00.**

**Documente**

[PNRR - Digitalizarea instituțiilor cu atribuții în domeniul sanitar aflate în subordinea MS.zip](https://www.fonduri-structurale.ro/descarca-document/64953)

Sursa: Ministerul Sănătății

🏵🏵🏵

Apeluri – Finanțări

AFCN: S-a lansat sesiunea de finanțare I/2024 pentru proiecte culturale. Alocare bugetară este dublă față de anul trecut!

 Administrația Fondului Cultural Național a deschis astăzi, 1 septembrie 2023,[***apelul de proiecte în cadrul sesiunii de finanțare I/2024***](https://www.fonduri-structurale.ro/alte-finantari/796/afcn-apelul-de-finantare-a-proiectelor-culturale-editia-i-2024) și [***apelul de programe multianuale, sesiunea 2024-2025***](https://www.fonduri-structurale.ro/alte-finantari/797/afcn-apelul-de-finantare-a-programelor-culturale-multianuale-2024-2025).

Pentru sesiunea I/2024 sunt alocate 50 de milioane de lei – 6 milioane destinate programelor multianuale și 44 milioane pentru cele 12 arii în care se pot înscrie proiectele culturale.

Totodată, AFCN invită experții interesați să se implice în procesul de evaluare a proiectelor depuse în sesiunea I/2024 să-și înscrie candidatura în [***aplicația online.***](https://www.afcn-experti.ro/)

Termenul limită pentru înscrierea ofertelor culturale și a candidaturii evaluatorilor este 30 septembrie 2023, ora 24:00.

www.fonduri-structurale.ro

Sursa: AFCN

\*

PCIDIF: 5 Ghiduri aferente Acțiunilor 2.2.1 – E-guv în administrația/instituțiile publice și 2.3 – Transformarea digitală a administrației publice prin adoptarea tehnologiilor avansate

 Autoritatea de Management pentru Programul Creștere Inteligentă, Digitalizare și Instrumente Financiare 2021-2027 din cadrul Ministerului Investițiilor și Proiectelor Europene a publicat joi, 31 august 2023, următoarele ghiduri:

* ***Ghidul solicitantului aferent Măsurii 1*** – „Servicii publice destinate cetățenilor și/sau firmelor identificate în CSP gestionat de ADR și/sau în concordanță cu Politica eGuv”, Acțiunea 2.2 E-guvernarea și digitalizarea în beneficiul cetățenilor – 2.2.1 E-guv în administrația/instituțiile publice, Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, aprobat prin Ordinul MIPE nr. 3286/31.08.2023 ;

Apelul este competitiv, cu depunere continuă.

Depunerea proiectelor se va realiza pe platforma MySMIS2021, începând cu data de 05.09.2023, ora 10.00.

* ***Ghidul solicitantului aferent Măsurii 2*** – „Creșterea nivelului de interoperabilitate al sistemelor informatice din administrația publică (AP) prin crearea unui sistem standardizat, interconectat și digital, încurajând reutilizarea informațiilor și a serviciilor”, Acțiunea 2.2 E-guvernarea și digitalizarea în beneficiul cetățenilor – 2.2.1 E-guv în administrația/instituțiile publice, Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, aprobat prin Ordinul MIPE nr. 3287/31.08.2023;

Apelul este necompetitiv, cu depunere la termen.

Depunerea proiectelor se va realiza pe platforma MySMIS2021, începând cu data de 05.09.2023, ora 10.00.

* ***Ghidul solicitantului aferent Măsurii  3*** – „Dezvoltarea de platforme informatice alimentate cu datele generate de administrația publică – Open Data – (Directiva 2019/1024, PSI și Legea nr. 179/2022) în vederea punerii la dispoziția publicului și a reutilizării”, Acțiunea 2.2 E-guvernarea și digitalizarea în beneficiul cetățenilor – 2.2.1 E-guv în administrația/instituțiile publice, Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, aprobat prin Ordinul MIPE nr. 3288/31.08.2023;

Apelul este competitiv, cu depunere continuă.

Depunerea proiectelor se va realiza pe platforma MySMIS2021, începând cu data de 06.09.2023, ora 10.00.

* ***Ghidul solicitantului aferent Acțiunii 2.3. Transformarea digitală a administrației publice prin adoptarea tehnologiilor avansate – 2.3.1*** Dezvoltarea de produse și procese digitale pentru administrația publică folosind tehnologii avansate Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, t prin Ordinul MIPE nr. 3289/31.08.2023;

Apelul este necompetitiv, cu depunere la termen.

Depunerea proiectelor se va realiza pe platforma MySMIS2021, începând cu data de 06.09.2023, ora 10.00.

* ***Ghidul solicitantului aferent Acțiunii 2.3: Transformarea digitală a administrației publice prin adoptarea tehnologiilor avansate – 2.3.2*** Tehnologii avansate de Securitate cibernetică Prioritate: P2 Digitalizare în administrația publică centrală și mediul de afaceri, Obiectiv specific: Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice, aprobat prin Ordinul MIPE nr. 3285/31.08.2023;

Apelul este necompetitiv, cu depunere la termen.

Depunerea proiectelor se va realiza pe platforma MySMIS2021, începând cu data de 06.09.2023, ora 10.00.

Documentele publicate includ și centralizatoarele cu propunerile/observațiile primite în perioada de consultare publică a Ghidurilor solicitanților menționate anterior.

**Documente**

[Actiunea 2.2.1 Masura 1.zip](https://www.fonduri-structurale.ro/descarca-document/65014)

[Actiunea 2.2.1 Masura 2.zip](https://www.fonduri-structurale.ro/descarca-document/65015)

[Actiunea 2.2.1 Masura 3.zip](https://www.fonduri-structurale.ro/descarca-document/65016)

[Actiunea 2.3.1.zip](https://www.fonduri-structurale.ro/descarca-document/65017)

[Actiunea 2.3.2.zip](https://www.fonduri-structurale.ro/descarca-document/65018)

Sursa: MIPE

\*

Două noi apeluri de proiecte lansate pe PR Vest. Peste 36 de milioane de euro, pentru microîntreprinderile din regiune

 ADR Vest a publicat joi, 31 august 2023, două noi apeluri de proiecte în cadrul Programului Regional Vest 2021-2027. Ambele sunt dedicate microîntreprinderilor – atât celor din domeniul producției, cât și celor care au activități economice în domeniul serviciilor; și sunt de tip competitiv, cu termene limită de depunere.

Astfel, joi a fost aprobat și publicat Ghidul solicitantului de finanțare pentru apelul de proiecte nr. PRV/1.3.A/1 - ***Sprijin pentru microîntreprinderi, destinat microîntreprinderilor care desfășoară activități în domeniul producției*** și care are un buget de 26,33 de milioane de euro.

Pentru acest apel, valoarea finanțării nerambursabile este de **minimum 30.000 euro** și **maximum 60.000 sau 200.000 euro**, cu încadrarea în limita plafonului de minimis de care poate beneficia o întreprindere unică, în funcție de ponderea veniturilor aferente codului CAEN eligibil pentru care se solicită finanțare în cifra de afaceri înregistrată în anul 2022.

**Principalele tipuri de activități eligibile** finanțate sunt:

* Investițiile în spații de producție de tip construcție industrială;
* Dotarea cu active corporale - echipamente tehnologice, utilaje, instalații de lucru, mobilier, inclusiv instalații/echipamente specifice în scopul obținerii unei economii de energie și active necorporale exclusiv legate de funcționarea mijloacelor fixe care se achiziționează;
* Activitățile pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv activități de marketing generate de codul CAEN finanțat;
* Activitățile din domeniul economiei circulare sau activitățile de dezvoltare de noi lanțuri de aprovizionare ecologice.

Tot joi, ADR Vest a aprobat și publicat Ghidul solicitantului de finanțare pentru apelul de proiecte nr.PRV/1.3.A/2 - ***Sprijin pentru microîntreprinderi, destinat microîntreprinderilor care desfășoară activități în domeniul serviciilor.***

10 milioane euro este alocarea pentru acest apel, iar finanțarea nerambursabilă care poate fi accesată este de **minimum 30.000 euro** și **maximum 60.000 euro sau 120.000 euro**, în funcție de ponderea veniturilor aferente codului CAEN eligibil pentru care se solicită finanțare în cifra de afaceri înregistrată în anul 2022.

**Principalele tipuri de activități eligibile**finanțate în cadrul acestui apel de proiecte constau în:

* Dotarea cu active corporale, inclusiv instalații/echipamente specifice în scopul obținerii unei economii de energie și active necorporale exclusiv legate de funcționarea mijloacelor fixe care se achiziționează;
* Construirea/extinderea de infrastructuri multifuncționale de agrement și fitness, pentru educație fizică și sport, inclusiv infrastructuri de tratament balnear, exclusiv în stațiunile turistice atestate și exclusiv pentru investițiile aferente codurilor CAEN cuprinse în cadrul punctului B al Anexei 19\_Domenii de activitate eligibile la Ghidul solicitantului de finanțare.
* Activități pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv activități de marketing generate de codul CAEN finanțat;
* Activități din domeniul economiei circulare sau activități de dezvoltare de noi lanțuri de aprovizionare ecologice.

Ambele apeluri lansate se adresează **microîntreprinderilor care au sediul social sau un sediu secundar/punct de lucru în Regiunea Vest**înregistrat la Oficiul Național al Registrului Comerțului cel târziu la data de 31.12.2021, cu o vechime de minim 1 an fiscal integral și care activează în tipologiile de activități economice care se regăsesc în Anexa 19 - Domenii de activitate eligibile.

**Locația de implementare a proiectelor trebuie să fie obligatoriu în mediul urban**, inclusiv localitățile componente și satele aparținătoare municipiilor și orașelor din Regiunea Vest sau în stațiunile turistice atestate din mediul urban sau rural din Regiunea Vest.

Contribuția solicitantului la finanțarea investiției diferă în funcție de județul în care se implementează proiectul. Astfel, **valoarea contribuției solicitantului** de finanțare pentru ajutorul de minimis trebuie să fie de cel puțin:

* 17 % pentru investițiile care se implementează în județul Arad
* 10 % pentru investițiile care se implementează în județele Hunedoara și Caraș - Severin
* 24 % pentru investițiile care se implementează în județul Timiș.

Finanțarea nerambursabilă este acordată sub forma ajutorului de minimis, în baza Schemei de ajutor de minimis având ca obiectiv sprijinirea dezvoltării microîntreprinderilor în cadrul Programului Regional Vest 2021-2027, aprobată prin Decizia Directorului General al ADR Vest nr. 129/16.08.2023.

Perioada de depunere a proiectelor va începe în **01.11.2023, ora 08:00**și se va încheia în **01.12.2023, ora 08:00**.

**Documente**

[PR Vest - Ghid de finanțare (Producție).zip](https://www.fonduri-structurale.ro/descarca-document/65012)

[PR Vest - Ghid de finanțare (Servicii).zip](https://www.fonduri-structurale.ro/descarca-document/65013)

Sursa: ADR Vest


🏵🏵🏵

Din Actualitatea Europeană

\*

Politica de coeziune a UE: peste 52 de milioane EUR pentru a sprijini achiziționarea a 37 de trenuri electrice în România

Peste 52 de milioane EUR din [Fondul european de dezvoltare regională](https://ec.europa.eu/regional_policy/funding/erdf_en) vor fi alocate pentru a sprijini achiziționarea a 37 de trenuri electrice pentru 13 rute interregionale din România, în urma aprobării acestui proiect, astăzi, de către Comisie.



Comisarul pentru coeziune și reforme, Elisa **Ferreira**, a declarat: *„Noile rame feroviare vor avea un impact pozitiv asupra întregii rețele de cale ferată din România. Sporirea frecvenței și a confortului călătoriilor, precum și stimularea utilizării trenurilor sunt importante pentru coeziunea teritorială și socială, facilitând accesul tuturor la locuri de muncă și la servicii publice. Acest lucru îmbunătățește sustenabilitatea transporturilor, contribuind astfel la tranziția verde. Politica de coeziune acționează împreună cu autoritățile române pentru a pune în aplicare obiectivele Pactului verde european.”*

Introducerea acestor trenuri electrice de ultimă generație va îmbunătăți conectivitatea și confortul călătorilor și va reduce emisiile generate de transporturi.


Cu o capacitate de minimum 300 de călători pe tren, această investiție va îmbunătăți semnificativ calitatea serviciilor feroviare de pe principalele coridoare feroviare interregionale electrificate care leagă Bucureștiul de centre de activitate regionale precum Arad, Cluj-Napoca, Constanța, Brașov, Timișoara, Iași, Galați, Craiova, Petroșani și Suceava.

Mai multe informații despre proiectele finanțate de UE în România se găsesc [aici](https://cohesiondata.ec.europa.eu/countries/RO/14-20)[RO**•••**](https://romania.representation.ec.europa.eu/news/politica-de-coeziune-ue-peste-52-de-milioane-eur-pentru-sprijini-achizitionarea-37-de-trenuri-2023-08-28_ro#modal)

\*

Exploziile din România: victime cu arsuri sosesc în spitalele europene pentru tratament de urgență

În urma exploziilor letale care au avut loc sâmbătă la o stație de gaz petrolier lichefiat (GPL) din Crevedia, lângă București, România a solicitat asistență din partea UE pentru tratarea**victimelor cu arsuri grave**.

În total, **nouă țări**(Austria, Belgia, Bulgaria, Danemarca, Franța, Germania, Italia, Norvegia și Suedia) **s-au oferit să primească pacienți** prin intermediul [mecanismului de protecție civilă al UE](https://civil-protection-humanitarian-aid.ec.europa.eu/what/civil-protection/eu-civil-protection-mechanism_en)[EN**•••**](https://romania.representation.ec.europa.eu/news/exploziile-din-romania-victime-cu-arsuri-sosesc-spitalele-europene-pentru-tratament-de-urgenta-2023-08-28_ro#modal). În Belgia, Italia, Austria, Germania și Norvegia **au sosit deja** pacienți.

„*Exploziile cu urmări tragice din România au făcut ca zeci de persoane, inclusiv membri ai personalului de primă intervenție, să necesite asistență medicală de urgență. În aceste momente, gândurile mele se îndreaptă către victime și către familiile și colegii acestora. Țările din Europa au reacționat imediat cu oferte de a trata victimele în spitalele lor. Un număr de 12 pacienți transferați prin intermediul mecanismului de protecție civilă al UE beneficiază deja de asistență medicală de urgență în Belgia, Italia, Austria, Germania și Norvegia. Le mulțumesc tuturor țărilor pentru că și-au manifestat solidaritatea cu România în aceste momente grele, când este atât de necesară. Scopul nostru acum este să salvăm vieți,*” a declarat comisarul UE pentru gestionarea crizelor, Janez **Lenarčič**.

Centrul de coordonare a răspunsului la situații de urgență al UE este în contact permanent cu România și cu autoritățile țărilor europene pentru a mobiliza orice asistență suplimentară necesară.

Sursa: 1. Reprezentanța în România a Comisiei Europene

2. https://www.consilium.europa.eu/

3. https://www.europarl.europa.eu/

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/